Document ID: /roh_data/filtered/fineweb-2-filterrobots_roh.jsonl.gz/25557

Mintga franc che vegn mess sin banca haja in effect sin noss ambient u sin nossa societad, quai di Claude Amstutz, il manader dal studi tar il WWF. Sche la banca investeschia quests daners en in producent da cotgla haja quai in effect negativ sin il clima. Positiv saja sche la banca investeschia ils daners en producents d'energia solara u da vent. La meglra figura areguard la persistenza fetschian las bancas chantunalas da Berna e Turitg e la Banca Raiffeisen. Quellas sajan almain confurmas al temp. L'uniun per persistenza en il sectur da finanzas svizzer pretenda ussa che las bancas stoppian examinar meglier sche lur credits gajan a favur da projects che fetschian ecologicamain, etnicamain e socialmain senn.
RR novitads 08:00